text: Svanbjørg Manai gevst eftir meira enn 47 ár
text: #000001
text: Svanbjørg hevur verið við heilt frá byrjan, tá Postverk Føroya og frímerkjadeildin vórðu stovnað í 1976
text: #000002
text: Fríggjadag seinnapart var móttøka á Posta í sambandi við, at Svanbjørg Manai fer úr starvi eftir meira enn 47 ár og 1000 føroysk frímerkir. Starvsfelagar, familja, kenningar og frímerkjasavnarar vóru møtt upp til sera væl vitjaða móttøku á Posta. – Føroysku frímerkini hava havt ovurstóran týdning, tá tað snýr seg um kunning um Føroyar úti í heimi. Svanbjørg hevur verið við heilt frá byrjan, tá Postverk Føroya og frímerkjadeildin vórðu stovnað í 1976, og er við árunum vorðin andlit og umboð fyri bæði frímerkjadeildina og fyri føroyska mentan úteftir. Fyri okkum og fyri savnarar kring heimin er Svanbjørg ein sonn frímerkjadrotning. Gjøgnum árini hevur hon knýtt vinarbond og sambond kring allan heim m.a. á mongum frímerkjaframsýningum og fundum annars, skrivar Posta í tíðindaskrivi. – Í summar kundi Posta hátíðarhalda føroyska frímerkið nr. 1000, og Svanbjørg hevur sett sín dám á hvørt einasta av hesum 1000 frímerkjunum. Á Posta ivast vit ikki í, at Svanbjørg er errin av at hava rokkið hesum varðanum – bæði persónliga, men eisini í arbeiðshøpi.Og sambært Posta eru tær leiðreglur, sum Svanbjørg var við til at gera fyri føroysk frímerki, framvegis galdandi fyri føroyskar frímerkjaútgávur.
text: #000004
text: – Hvørt frímerki skal siga eina søgu og virka sum ein lítil gluggi inn í føroyska mentan, søgu og viðurskifti annars.
text: #000005
text: Sjálv sigur Svanbjørg, at frímerkini hava verið hennara hjartamál frá fyrsta degi.
text: #000006
text: – Har byrjaði eg, og har steðgi eg, sigur hon.
text: #000007
text: Í sambandi við, at Svanbjørg fer úr starvi, hava starvsfelagar á Posta framleitt eitt frímerki, sum ímyndar Svanbjørg. Martin Mörck, heimsins kendasti gravørur, hevur graverað.
text: #000008
text: Myndir: Fíggjarlógin 2024 løgd fram
text: #000012